
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prešov 36Pc/47/2025 8125208167 22. 01. 2026 JUDr. Alena Sabolová ECLI:SK:OSPO:2026:8125208167.2
Uznesenie Okresný súd Prešov v právnej veci navrhovateľa – osoby oprávnenej na výživné: A. B., nar. X.X.XXXX, tr. bytom C. D., proti osobám povinným platiť výživné: E. B., nar. X.X.XXXX, tr. bytom F. XX, E., právne zastúpenej JUDr. Marekom Sahuľom, advokátom, Hlavná 111, Prešov a A. B., nar. X.X.XXXX, tr. bytom F. XX, E., právne zastúpenej JUDr. Marekom Sahuľom, advokátom, Hlavná 111, Prešov, v konaní o určenie výživného, takto rozhodol: I. konanie z a s t a v u j e , II. žiaden z účastníkov n e m á nárok na náhradu trov konania. odôvodnenie: 1. Tunajšiemu súdu bolo dňa 8.10.2025 doručené podanie navrhovateľa, ktorým žiadal, aby súd určil jeho dcéram povinnosť platiť mu výživné. 2. Na pojednávaní dňa 22.1.2026 otec vyhlásil, že na svojom návrhu zo dňa 15.9.2025 ďalej netrvá. Dcéry navrhovateľa so späťvzatím návrhu súhlasili. 3. Podľa § 29 ods. 1 - 3 zákona č. 161/2015 Z. z. Civilný mimosporový poriadok (ďalej len „CMP“) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak sa mohlo začať aj bez návrhu a je potrebné v konaní pokračovať. Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 4. Podľa § 52 CMP žiaden z účastníkov nemá nárok na náhradu trov konania, ak tento zákon neustanovuje inak. 5. Podľa § 257 zákona č. 160/2015 Z. z. Civilný sporový poriadok (ďalej len „CSP“) výnimočne súd neprizná náhradu trov konania, ak existujú dôvody hodné osobitného zreteľa. 6. Vychádzajúc z uvedených skutočností a z citovaných zákonných ustanovení rozhodol súd na základe späťvzatia návrhu zo strany navrhovateľa tak, ako je uvedené vo výrokovej časti tohto uznesenia. 7. O nároku na náhradu trov konania rozhodol súd v zmysle § 52 CMP v spojitosti s § 257 CSP, podľa ktorého žiaden z účastníkov nemá nárok na náhradu trov konania. Poučenie:
Proti tomuto uzneseniu možno podať odvolanie do 15 dní odo dňa jeho doručenia cestou tunajšieho súdu na Krajský súd v Prešove. Podľa § 368 CSP osoba oprávnená podať odvolanie sa môže odvolania vzdať. Vzdať sa odvolania môže len voči súdu a to až po vyhlásení rozhodnutia. Proti tomuto rozhodnutiu nie je prípustné odvolanie, nakoľko sa ho osoby oprávnené podať odvolanie vzdali.

